cyanic-selkie/wikianc huggingface dataset:
నితిన్ బోస్
నితిన్ బోస్ (1897 ఏప్రిల్ 26 - 1986 ఏప్రిల్ 14) భారత చలనచిత్ర దర్శకుడు, సినిమాటోగ్రాఫర్. స్క్రీన్ రైటర్ కూడా. కలకత్తా లో జన్మించిన ఆయన న్యూ థియేటర్స్‌ తో కలిసి 1930 - 40 దశకాలలో బెంగాలీ, హిందీ ద్విభాషా చిత్రాలను రూపొందించాడు. ఆ తరువాత బొంబాయి కి వెళ్లి బాంబే టాకీస్, ఫిల్మిస్తాన్ బ్యానర్లలో దర్శకత్వం వహించాడు.
ప్లేబ్యాక్ గానం భారతీయ చలనచిత్రాలలో 1935లో నితిన్ బోస్ దర్శకత్వం వహించిన చిత్రాలతో ప్రారంభమైంది. మొదటి సారి బెంగాలీ చిత్రం భాగ్య చక్ర లో, అదే సంవత్సరం దాని హిందీ రీమేక్ ధూప్ ఛాన్‌ లో
విజయవంతమైంది. ఆ తరువాత గంగా జమున తో ప్లేబ్యాక్ సింగింగ్ అత్యంత ప్రసిద్ధి చెందింది.
జీవితం తొలి దశలో
నితిన్ బోస్ బెంగాలీ పారిశ్రామిక వేత్త హేమేంద్ర మోహన్ బోస్, మృణాళిని కుమారుడు. మృణాళిని సోదరుడు రచయిత ఉపేంద్రకిషోర్ రే చౌదరి, తండ్రి కవి సుకుమార్ రే కాగా తాత సినీ దర్శకుడు సత్యజిత్ రే. నితిన్ బోస్‌కు చిన్నప్పటి నుంచి ఫోటోగ్రఫీపై ఆసక్తి ఉండేది. స్వతహాగా గొప్ప ఫోటోగ్రాఫర్ అయిన అతని తండ్రి తన కొడుకును అదే రంగంలో ప్రోత్సహించాడు.
మూలాలు
వర్గం:1897 జననాలు వర్గం:1986 మరణాలు వర్గం:బెంగాలీ చిత్ర దర్శకులు వర్గం:బెంగాలీ రచయితలు వర్గం:కోలకతా స్క్రీన్ రైటర్స్ వర్గం:దాదాసాహెబ్ ఫాల్కే అవార్డు గ్రహీతలు వర్గం:కలకత్తా విశ్వవిద్యాలయం పూర్వ విద్యార్థులు వర్గం:హిందీ చిత్ర దర్శకులు వర్గం:హిందీ సినిమాటోగ్రాఫర్లు వర్గం:బెంగాలీ స్క్రీన్ రైటర్స్ వర్గం:20వ శతాబ్దపు భారతీయ చలనచిత్ర దర్శకులు
దావీదు పట్టణం
దావీదు పట్టణం (City of David - עיר דוד) పాలస్తీనా అరబ్బు గ్రామం. ఇది జెరూసలెంలో ఉంది. ఇది యెరూషలేము పాత నగరపు దక్షిణ-తూర్పు భాగంలో ఉంది. అరబిక్‌లో దీన్ని వదీ హిల్వే అంటారు. ఇదొక పురాతత్త్వ స్థలం కూడా. కంచు, ఇనుప యుగాలకు చెందిన జెరూసలేం పట్టణం ఇదేనని భావిస్తున్నారు,
ఇజ్రాయెల్-పాలస్తీనా వివాదం నేపథ్యంలో దావీదు పురం చాలా వివాదాస్పదమైంది. 1967 లో జరిగిన ఆరు రోజుల యుద్ధం తరువాత ఇజ్రాయెల్‌ ఆక్రమించుకున్న వెస్ట్ బ్యాంక్ ప్రాంతంలో ఇది ఉంది. అంతర్జాతీయ చట్టం ప్రకారం ఇక్కడి ఇజ్రాయెల్ స్థావరాలను చట్టవిరుద్ధంగా అంతర్జాతీయ సమాజం పరిగణిస్తుంది. ఇజ్రాయెల్ దీనిని ఒప్పుకోకుండా వివాదం చేసింది.
పురావస్తుపరంగా ఇది మధ్య కాంస్య యుగానికి చెందిన కనానైట్ మౌలిక సదుపాయాలకూ, ఇనుప యుగ కాలంలో యూదా రాజులు నిర్మించిన కొత్త నిర్మాణాలకూ ప్రసిద్ధి చెందింది.
ఇజ్రాయెల్ జాతీయ ఉద్యానవనంగా ఏర్పాటైన దీని నిర్వహణను 1997 లో ఇర్ డేవిడ్ ఫౌండేషన్ స్వాధీనం చేసుకుంది.
పేరు
ఈ ప్రాంతాన్ని సిల్వాన్ గ్రామంలో భాగమైన వదీ హిల్వే అరబ్ ఆవాసంగా పిలుస్తారు. జెరూసలేం పాత నగరపు దక్షిణ నగర గోడల వరకు విస్తరించి ఉంది. నగర గోడలకు, వదీ హిల్వేకూ మధ్య ఉన్న భూభాగాన్ని కొన్నిసార్లు "ఒఫెల్" పేరుతో పిలుస్తారు. పురాతన ఓఫెల్ స్థలం కచ్చితంగా ఎక్కడ అనేది వివాదాస్పదం గానే ఉంది.
"దావీదు పురం" అనే పేరు బైబిల్ కథనంలో ఉద్భవించింది. ఇందులో రాజు డేవిడ్ ను ఇజ్రాయెలీ నాయకుడిగా వర్ణించింది. అతను జెబస్ నగరాన్ని జయించి దానికి తనపేరు పెట్టాడు. తరువాత, యూదు-రోమన్ చరిత్రకారుడు జోసెఫస్ ఈ పదాన్ని మళ్ళీ ప్రస్తావించాడు. ఈ ప్రత్యేక ప్రాంతానికి దావీదు పురం అనే పేరును తొలుత 1920 లో ప్రస్తావించారు. తూర్పు జెరూసలేంను ఇజ్రాయెల్ స్వాధీనం చేసుకున్న తరువాత, 1970 ల నుండి అధికారికంగా ఉపయోగిస్తున్నారు. కానీ దానికి బైబిల్ తోనూ, రాజకీయ అర్థాలతోనూ ఉన్న సంబంధాన్ని పురావస్తు శాస్త్రవేత్తలు కొందరు ప్రశ్నిస్తున్నారు.
ఆధునిక చరిత్ర
link=https://te.wikipedia.org/wiki/%E0%B0%A6%E0%B0%B8%E0%B1%8D%E0%B0%A4%E0%B1%8D%E0%B0%B0%E0%B0%82:Illes_Relief_at_the_Tower_of_David_Museum_06.jpg|thumb|1864-73 మధ్య నిర్మించిన [[ ఇల్లెస్ రిలీఫ్|ఇల్లిస్ రిలీఫ్‌లో దావీదు పురం / వదీ హిల్వే (పై నుండి ఎడమ నుండి మధ్య వరకు) చూపబడింది. సిల్వాన్ ఇళ్లకు ఎదురుగా ఉన్న కొండపై కొన్ని చిన్న భవనాలు చూడవచ్చు.]] link=https://te.wikipedia.org/wiki/%E0%B0%A6%E0%B0%B8%E0%B1%8D%E0%B0%A4%E0%B1%8D%E0%B0%B0%E0%B0%82:UN_map_of_Israeli_Inner_Settlement_Ring_around_Jerusalem.jpg|thumb|డేవిడ్ నగరాన్ని ఇజ్రాయెల్ "ఇన్నర్ సెటిల్మెంట్స్"గా చూపించే UN మ్యాప్. ఒక్కో ఎర్ర శిలువ ఒక్కో సెటిల్మెంటు. సిల్వాన్ గ్రామాన్ని మినహాయించి, జెరూసలేం గోడలకు ఆనుకుని వెలుపల ఉన్న ప్రాంతం ఆధునిక చరిత్రలో చాలా వరకు అభివృద్ధి చెందలేదు. గోడల వెలుపల ఆధునిక కాలపు ఆవాసం 19 వ శతాబ్దం చివరిలో ప్రారంభమైంది. ఇల్లెస్ రిలీఫ్‌లో సిల్వాన్ ఇళ్లకు ఎదురుగా ఉన్న కొండపై 1864-73 మధ్య నిర్మించిన కొన్ని చిన్న భవనాలు కనిపిస్తాయి. 1873–1874లో ప్రముఖ యూదు మయూచాస్ కుటుంబ సభ్యుడు కొండ దిగువన ఉన్న ఇంటికి తరలి వెళ్లాడు. 20 వ శతాబ్దం ప్రారంభంలో బారన్ డి రోత్స్‌చైల్డ్, అదే ప్రాంతంలో పురావస్తు తవ్వకం కోసం కొంత భూమిని సొంతం చేసుకున్నాడు. మేయుచాస్ కుటుంబం 1930 లలో విడిచి వెళ్ళి పోయింది. ఈ కాలంలో ఇతర యూదు కుటుంబాలేవీ ఈ ప్రాంతంలో స్థిరపడినట్లు తెలియదు.
1948 అరబ్-ఇజ్రాయెల్ యుద్ధం తరువాత, ఈ ప్రాంతం మొత్తం గ్రీన్ లైన్ కు తూర్పు వైపున జోర్డాన్ నియంత్రణలో ఉన్న భాగంలో ఉండేది.
1967 తరువాత, ఇజ్రాయెల్ ఆవాసం
అరబ్బు కుటుంబాలు శిఖరంపై నివసించడం, 1967 తరువాత అక్కడ ఇళ్ళు నిర్మించడం కొనసాగించాయి.
1968 నుండి 1977 వరకు ఇజ్రాయెల్ ఎక్స్ప్లోరేషన్ సొసైటీ బెంజమిన్ మజార్, ఐలాట్ మజార్ నేతృత్వంలో దావీదు పట్టణానికి ఉత్తరాన ఉన్న ఓఫెల్ వద్ద మొదటి తవ్వకాలను ప్రారంభించింది.
2014 అక్టోబరు లో, ది జెవిష్ హోమ్ పార్టీకి చెందిన రాజకీయ నాయకుడు, ఆ సమయంలో ఇజ్రాయెల్ హౌసింగ్ అండ్ కన్స్ట్రక్షన్ మంత్రీ అయిన యురి ఏరియల్, తాను ఈ ప్రాంతంలో నివసించాలని భావిస్తున్నానని ప్రకటించి ఒక వివాదానికి కారణమయ్యాడు.
ఎల్అద్ ఫౌండేషన్, ఈ ప్రాంతంలో గతంలో ఉండే గివాటి పార్కింగ్ స్థలంలో, "కెడెం కాంపౌండ్" వద్ద16,000 చ.మీ. నిర్మాణాన్ని తలపెట్టింది. దానికి 2014 ఏప్రిల్ లో ఆమోదం లభించింది. Sixty-ninth session of the United Nations General Assembly, Israeli settlements in the Occupied Palestinian Territory, including East Jerusalem, and the occupied Syrian Golan: Report by the Secretary-General, A/69/348, 25 August 2014: "On 3 April 2014, despite several objections presented by Palestinian residents of the Silwan neighbourhood, a Palestinian community with a population of 45,000, located around the southern Old City wall in East Jerusalem, the Jerusalem District Planning and Building Committee approved a project known as the Kedem Compound. The Kedem Compound includes a museum, a visitors centre, and a parking lot covering around 16,000 square metres. The plan was presented by Israel's Nature and Parks Authority and the Ir David Foundation, also known as Elad, which works to strengthen the Jewish connection to Jerusalem, notably the Silwan area. The Kedem Compound would constitute a gateway to the City of David National Park, a touristic archaeological site controlled by the same organization. Furthermore, Elad presented plans, covering an estimated area of 1,200 square metres for the construction of another tourist compound above a site known as the spring house in Silwan, an ancient structure built above the main spring. Palestinians in the area have been prevented from accessing one of their main sources of water, since Elad has blocked the entrance to the spring by walls and fences. According to the Ir Amim archaeological organization, the plan was submitted for objections in February 2014. According to Emek Shaveh, an organization of archaeologists, an examination of the placement of the excavations and the planned tourist centres (the Kedem Compound, the City of David Visitors Centre, and the Spring House tourist centre) shows that a contiguous line of Israeli settler presence along the entire northern boundary of the Silwan area is being created." 2016 అక్టోబరులో యునెస్కో ఈ ప్రాజెక్టును ఖండించింది.
పురావస్తు పరిశోధనలపై రాజకీయ వివాదం
దావీదు పట్టణ పురావస్తు, నివాస ప్రాంతాలను నియంత్రించే హక్కు గురించి ఇజ్రాయెల్, పాలస్తీనాలు తీవ్రంగా పోటీ పడ్డారు. ఈ ప్రాంతాన్ని చాలావరకు పురావస్తు ఉద్యానవనంగా మార్చడానికి ప్రతిపాదన ఉంది, ప్రస్తుతం అరబ్బులు నివసించే కిడ్రోన్ లోయలో కొంత భాగాన్ని కింగ్స్ గార్డెన్ అని పిలిచే ఒక పార్కుగా మార్చాలని ప్రతిపాదన ఉంది.
సైట్ వద్ద ఇజ్రాయెల్ పురావస్తు పరిశోధనలపై విమర్శలు వచ్చాయి. టెల్ అవీవ్ విశ్వవిద్యాలయ ప్రొఫెసర్ రఫీ గ్రీన్బెర్గ్ ఈ ప్రదేశంలో పురావస్తు కార్యకలాపాలు "రాజకీయ, కార్పొరేట్ ప్రేరణలకు పూర్తిగా లోబడి ఉన్నాయి. అయితే, "తటస్థులు" దాన్ని పెద్దగా గుర్తించలేదు. అంచేత ఇక్కడ సాధించిన ఫలితాలు సందేహాస్పదంగా ఉండవచు. చరిత్రను నిర్భీతిగా వక్రీకరించే అవకాశం ఉంది".
మూలాలు
వర్గం:పర్యాటక ప్రదేశాలు
తానియా సచ్‌దేవ్
తానియా సచ్‌దేవ్ (జననం: 1986 ఆగస్టు 20) భారతదేశపు చదరంగ క్రీడాకారిణి, ఆమె ఇంటర్నేషనల్ మాస్టర్ (IM), ఉమెన్ గ్రాండ్ మాస్టర్ (WGM) ఎఫ్.ఐ.డి.ఇ టైటిళ్లను కలిగి ఉంది. ఆమె 2006, 2007లో రెండుసార్లు భారతీయ మహిళల చెస్ ఛాంపియన్,  2007లో ఒకసారి ఆసియా మహిళల చెస్ ఛాంపియన్ ,  2016లో మూడుసార్లు, 2018, 2019 ప్రస్తుత కామన్వెల్త్ మహిళల చెస్ ఛాంపియన్.
ప్రారంభ సంవత్సరం
ఢిల్లీలో జన్మించిన సచ్‌దేవ్ 6 సంవత్సరాల వయస్సులో ఆమె తల్లి అంజు ద్వారా ఆటకు పరిచయం చేయబడింది. ఆమె తల్లిదండ్రులు ఆమెకు వృత్తిపరమైన శిక్షణను అందించారు. ఎనిమిదేళ్ల వయసులో ఆమె తొలి అంతర్జాతీయ టైటిల్‌ను సాధించింది. ఆమె ప్రారంభ సంవత్సరాల్లో కేసీ జోషిచే శిక్షణ పొందింది. చిన్నతనంలో, తానియా సచ్‌దేవ్ అనేక ఈవెంట్‌లను గెలుచుకుంది. ఆమె కెరీర్ విజయాలు అండర్-12 ఇండియన్ ఛాంపియన్,  2000లో ఆసియా యు14 బాలికల ఛాంపియన్, బాలికల యు12 విభాగంలో 1998 వరల్డ్ యూత్ చెస్ ఛాంపియన్‌షిప్‌లో కాంస్య పతక విజేత. 2002లో, ఆమె మరవిలాలో జరిగిన ఆసియా జూనియర్ బాలికల ఛాంపియన్‌షిప్‌ను గెలుచుకుంది.
జాతీయ, అంతర్జాతీయ ప్రశంసలు
2005లో, సచ్‌దేవ్ మహిళా గ్రాండ్‌మాస్టర్ టైటిల్‌ను అందుకున్న ఎనిమిదో భారతీయ ప్లేయర్. ఆమె 2006, 2007లో భారతదేశ జాతీయ మహిళల ప్రీమియర్ చెస్ ఛాంపియన్‌షిప్‌ను గెలుచుకుంది. 2007లో, ఆమె టెహ్రాన్‌లో తొమ్మిది రౌండ్లలో 6½ పాయింట్లతో మహిళల ఆసియా చెస్ ఛాంపియన్‌షిప్‌ను గెలుచుకుంది. ఆమెకు 2009లో అర్జున అవార్డు లభించింది. 2016లో, సచ్‌దేవ్ రెక్జావిక్ ఓపెన్‌లో ఉత్తమ మహిళ బహుమతిని గెలుచుకుంది, కలుతారాలో జరిగిన కామన్వెల్త్ మహిళల ఛాంపియన్ టైటిల్‌ను గెలుచుకుంది.
2015లో, సచ్‌దేవ్ ఆసియా కాంటినెంటల్ మహిళల ర్యాపిడ్ చెస్ ఛాంపియన్‌షిప్‌లో రజత పతకాన్ని గెలుచుకుంది.
సచ్‌దేవ్ చెస్‌బేస్ కోసం ఫ్రిట్జ్‌ట్రైనర్ స్ట్రాటజీ డివిడి అందించాడు. మాగ్నస్ కార్ల్‌సెన్, విశ్వనాథన్ ఆనంద్ మధ్య జరిగిన 2013 (చెన్నై) ప్రపంచ ఛాంపియన్‌షిప్ మ్యాచ్‌కు అధికారిక వ్యాఖ్యాన బృందంలో సభ్యుడు. 2019 జూలైలో సచ్‌దేవ్ కామన్వెల్త్ మహిళల ఛాంపియన్‌షిప్‌ను గెలుచుకుంది, ఆమె టైటిల్‌ను కాపాడుకుంది.
వ్యక్తిగత జీవితం
సచ్‌దేవ్ ఢిల్లీలోని వసంత్ విహార్‌లోని మోడరన్ స్కూల్‌లో పాఠశాల విద్యను పూర్తి చేసింది, శ్రీ వెంకటేశ్వర కళాశాలలో గ్రాడ్యుయేషన్ పూర్తి చేసింది. ఆమెకు రెడ్ బుల్ స్పాన్సర్ చేసింది. ఆమె 2014 నవంబరులో ఢిల్లీకి చెందిన ఆర్కిటెక్ట్ విరాజ్ కటారియాను వివాహం చేసుకుంది.
మూలాలు
వర్గం:1986 జననాలు వర్గం:జీవించే ప్రజలు వర్గం:చెస్ ఇంటర్నేషనల్ మాస్టర్స్ వర్గం:చెస్ మహిళా గ్రాండ్ మాస్టర్స్ వర్గం:అర్జున అవార్డు గ్రహీతలు వర్గం:చదరంగ క్రీడాకారులు వర్గం:ఢిల్లీ చదరంగ క్రీడాకారులు వర్గం:భారతీయ చదరంగ క్రీడాకారులు వర్గం:జీవిస్తున్న ప్రజలు వర్గం:భారతీయ క్రీడాకారులు
అక్కినేని నాగ చైతన్య
నాగ చైతన్య (జననం: 1986 నవంబరు 23) నటుడు అక్కినేని నాగార్జున, లక్ష్మి (నటుడు వెంకటేష్ సోదరి)ల తనయుడు. ఇతడు జోష్ అనే చిత్రం ద్వారా తెలుగు చిత్రసీమలోకి ప్రవేశించాడు. కానీ ఆ చిత్రం ఆశించదగ్గ ఫలితాన్ని ఇవ్వలేదు, కానీ గౌతమ్ మీనన్ దర్శకత్వంలో తన తదుపరి చిత్రం ఏ మాయ చేసావే ద్వారా మంచి విజయాన్ని నమోదు చేశాడు.
సినీ జీవితం
నాగ చైతన్య నటించిన మొదటి సినిమా దిల్ రాజు నిర్మాణంలో వాసు వర్మ దర్శకత్వంలో వచ్చిన జోష్. ఈ సినిమా ద్వారా నటి రాధ కూతురు కార్తీక నటిగా పరిచయమైంది. ఈ సినిమా ఆశించదగ్గ విజయం సాధించనప్పటికీ, చైతన్యకు ఉత్తమ నూతన నటుడిగా ఫిలింఫేర్ మరియ, నంది అవార్డులను పొందాడు. కానీ 2010లో తను అతిథి పాత్రలో నటించిన విన్నైతాండి వరువాయా సినిమా యొక్క తెలుగు పునః నిర్మాణం ఐన ఏ మాయ చేశావే చైతన్యకు మొదటి భారీ విజయాన్ని అందించింది. గౌతం మీనన్ దర్శకత్వంలో సమంత కథానాయికగా తెరకెక్కిన ఈ ప్రేమకథా చిత్రంలో చైతన్య తన నటనకు విమర్శకులనుంచి ప్రశంసలందుకున్నాడు. నేటికీ తెలుగు సినిమాల్లోని ఎన్నో క్లాసిక్స్ లో ఒకటిగా ఈ చిత్రం నిలిచిపోయింది. ఈ సినిమాకి చైతన్యకు ఉత్తమ నటుడికి గాను ఫిలింఫేర్ అవార్డుకు నామినేట్ అయ్యాడు.
ఆ తర్వాత 2011లో సుకుమార్ దర్శకత్వంలో 100% లవ్ సినిమాలో నటించాడు. ఇందులో తమన్నా కథానాయిక. ఈ సినిమా కూడా భారీ విజయాన్ని సాధించింది. కానీ ఆ తర్వాత అజయ్ భుయాన్ దర్శకత్వంలో కాజల్ అగర్వాల్ కథానాయికగా తెరకెక్కిన తన చిత్రం దడ, వివేక్ కృష్ణ దర్శకత్వంలో అమలాపాల్ కథానాయికగా తెరకెక్కిన బెజవాడ సినిమాలు పరాజయాన్ని చవిచూసాయి. నాగ చైతన్య దేవ కట్ట దర్శకత్వంలో సమంత సరసన ఆటోనగర్ సూర్య, కిషోర్ పార్థాసాని దర్శకత్వంలో సునీల్, తమన్నా, ఆండ్రియా సరసన తడాఖా, విక్రమ్ కే కుమార్ దర్శకత్వంలో మనం, వీరూ పోట్ల దర్శకత్వంలో తెరకెక్కనున్న సినిమాల్లో నటించాడు. వాటిలో చెప్పుకోదగ్గ చిత్రం 'మనం'. ఈ చిత్రంలో స్వర్గీయ అక్కినేని నాగేశ్వరరావు నటించడంతో అభిమానుల్లో, ప్రేక్షకుల్లో కూడా అంచనాలు ఎక్కువయ్యాయి. అయితే, ఈ చిత్రం పూర్తి కాకుండానే, ఎ.ఎన్.ఆర్ చనిపోవడంతో, 'మనం' సినిమా అంచనాలకు మించి, బాక్సాఫీస్ దగ్గర అద్భుతాలు సృష్టించింది. ఆ తర్వాత 2014 చివర్లో 'ఒక లైలా కోసం'తో మరొక విజయాన్ని తన ఖాతాలో వేసుకున్నాడు. 2015లో సుధీర్ వర్మ దర్శకత్వంలో 'దోచేయ్' అనే సినిమా చేసినప్పటికీ అది ఆశించిన స్థాయిలో విజయం సాధించలేకపోయింది. 2016లో మలయాళం రీమేక్ అయిన 'ప్రేమమ్' సినిమాతో మరొక విజయాన్ని అందుకున్నాడు. ఆ వెంటనే గౌతమ్ మీనన్ దర్శకత్వంలో సాహసమే శ్వాసగా సాగిపో అనే చిత్రంలో నటించి ఓ మోస్తరు విజయాన్ని అందుకున్నాడు. 2017లో రారండోయ్ వేడుక చూద్దాం మళ్ళీ ఘన విజయం సాధించింది. 2018లో విడుదల అయిన శైలజారెడ్డి అల్లుడు విజయం సాధించింది. 2018లో విడుదల అయిన సవ్యసాచి సినిమా ప్లాప్ అయింది. 2019లో సమంత అక్కినేని తో నటించిన మజిలీ చిత్రంతో అతి పెద్ద విజయాన్ని తన ఖాతాలో వేసుకున్నాడు. 2019 డిసెంబర్ లో తన మామయ్య అయిన దగ్గుబాటి వెంకటేష్ తో కలిసి నటించిన వెంకీ మామా సినిమా తో మరొక విజయాన్ని అందుకున్నాడు.
వ్యక్తిగత జీవితం
హైదరాబాదు లో జన్మించిన నాగ చైతన్య తన తల్లిదండ్రులు విడిపోయాక చెన్నైలో ఉంటున్న తల్లి దగ్గరికి వెళ్ళిపోయాడు. పీ.ఎస్.బీ.బీ. పాఠశాలలో చదువుకున్నాడు. తన పాఠశాల బ్యాండ్ లో అప్పుడప్పుడూ గిటార్ వాయించేవాడు. ముంబైలో, కాలిఫోర్నియాలోని స్టూడియోలో నటనలో శిక్షణ పొందాడు. నేటికి కూడా చైతన్య తనకు కార్లమీద ఉన్న అభిమానంతో కార్ రేసుల్లో పాల్గొంటుంటాడు. 100% లవ్ సినిమా విడుదలైన కొత్తల్లో తనకీ, నటి అనుష్కకి నిశ్చితార్థం జరిగిందని మీడియాలో వార్తలొచ్చాయి. ఐతే అవన్నీ వదంతులని నాగార్జున, చైతన్య, అనుష్కలు తేల్చి చెప్పారు. అయితే, తనతోపాటు 'ఏం మాయ చేసావే', 'మనం' వంటి చిత్రాల్లో కలిసి నటించిన సమంతను 2017, 6 అక్టోబర్ న వివాహం చేసుకున్నాడు. వీరు టాలీవుడ్ స్టార్ కపుల్స్ గా పేరు తెచ్చుకున్నారు. అయితే వారిరువురు 2 అక్టోబరు, 2021న వ్యక్తిగత కారణాలతో విడిపోతున్నట్టు సోషల్ మీగియా వేదికగా తెలిపారు. ఈ విషయాన్ని నాగ చైతన్య  ట్విట్టర్ ద్వారా అధికారికంగా ప్రకటించారు. మరోవైపు సమంత సైతం నాగచైతన్యతో విడిపోతున్నట్లు ఇన్స్టాగ్రామ్ లో పోస్ట్ చేసింది.
మూలాలు
వర్గం:తెలుగు సినిమా నటులు వర్గం:1986 జననాలు వర్గం:జీవిస్తున్న ప్రజలు వర్గం:తెలుగు కళాకారులు వర్గం:సినీ వారసత్వం గల తెలుగు సినిమా వ్యక్తులు
ఇద్దరు కొడుకులు (1962 సినిమా)
ఇద్దరు కొడుకులు 1962, మార్చి 16న విడుదలైన డబ్బింగ్ సినిమా. తాయ్ సొల్లై తట్టదె అనే తమిళ సినిమా దీని మాతృక.
కథ
రాజమ్మ అనే ఆమె భర్తను కోల్పోయి ఇద్దరు కొడుకులతో కాలం వెళ్లబుచ్చుతూవుంటుంది. పెద్ద కుమారుడు మోహన్ చెడుసావాసాలు మరిగి గజదొంగగా మారతాడు. రెండవ కొడుకు రాజు బుద్ధిగా చదువుకొని సి.ఐ.డి. ఉద్యోగం చేస్తూవుంటాడు. రైల్లో జరిగిన దోపిడీ కూపీ లాగడానికి రాజు పట్టణానికి వస్తాడు. అదే పట్టణంలో ముందే అడుగు పెట్టిన మోహన్ పగలు బ్యాంకర్, రాత్రి దొంగగా వ్యవహరించే మాధవయ్య ముఠాలో చేరతాడు. మాధవయ్య కూతురు విజయ టెన్నీస్ ఆటలో ఫస్ట్ ప్రయిజు పొందడం చూసి రాజు ఆమెను ప్రేమిస్తాడు. రాజుకు తన కుమార్తెను ఇచ్చి పెళ్లిచేయాలని నిశ్చయించుకున్న మాధవయ్య రాజు ఇంటికి వెళ్లి అతడు సి.ఐ.డి.ఆఫీసర్ అని తెలుసుకుంటాడు. కాఫీ తెచ్చిన రాజమ్మ తన భర్తను చంపిన మాధవయ్యను చూచి నువ్వా భద్రాచలం అని నాలుగు చివాట్లు పెట్టి తరిమివేస్తుంది.తన భర్తను చంపినవారి కుమార్తెను కోడలుగా స్వీకరించడానికి రాజమ్మ నిరాకరిస్తుంది. అక్కడ మాధవయ్య కూడా తన కుమార్తెను ఇదే ధోరణిలో హెచ్చరిస్తాడు. గుడి నుండి ఇంటికి తిరిగివస్తూ తుఫానులో చిక్కుకున్న రాజమ్మను విజయ రక్షించి ఇంటికి చేరుస్తుంది. ఆమె మాధవయ్య కూతురు అని తెలుసుకున్న రాజమ్మ విజయను తుఫానులోనే ఇంటి నుండి వెళ్ళగొడుతుంది. రాజు ఆమెను చూస్తాడు. తడిచి ముద్దయిపోతున్న రాజు, విజయలను రాజమ్మ ఇంటిలోకి తీసుకువెళుతుంది.
పాటలు
గబ్బిట రాసిన ఈ సినిమాలోని పాటలకు మల్లేశ్వరరావు బాణీలు కూర్చాడు.
మూలాలు
వర్గం:కన్నాంబ నటించిన సినిమాలు వర్గం:ఎం.జి.రామచంద్రన్ నటించిన సినిమాలు వర్గం:బి.సరోజాదేవి నటించిన సినిమాలు
గీతాంజలి ఎక్స్‌ప్రెస్
గీతాంజలి ఎక్స్‌ప్రెస్ పశ్చిమ బెంగాల్ రాష్ట్రంలో రాజధాని కోల్‌కాతా సమీపంలో గల హౌరా జంక్షన్ రైల్వే స్టేషను నుండి మహరాష్ట్ర రాజధాని ముంబై లో గల ఛత్రపతి శివాజీ టెర్మినస్ వరకు ప్రయాణించు సూపర్‌ఫాస్ట్ ఎక్స్‌ప్రెస్ రైలు.
చరిత్ర
గీతాంజలి ఎక్స్‌ప్రెస్ ను 1976 డిసెంబర్ 26 న అప్పటి రైల్వే మంత్రి మధు దండవత్ ప్రారంభించారు.
పద ఉత్పత్తి
గీతాంజలి అనునది రవీంద్రనాథ్ ఠాగూర్ రచించిన ఒక బెంగాలీ పద్య కావ్యం. ప్రధానంగా ఈ కావ్యం వల్లనే రవీంద్రనాథ్ ఠాగూర్‌కు 1913లో నోబెల్ బహుమతి లభించింది.బెంగాలీప్రజలు ఈ కావ్యాన్ని ఎంతో ఇష్టపడతారు.అందువల్ల ఆ పేరుమీదుగా ఈ రైలుకు గీతాంజలి ఎక్స్‌ప్రెస్ గా నామకరణం చేసారు.
తరచుదనం
గీతాంజలి ఎక్స్‌ప్రెస్ వారంలో ప్రతిరోజూ నడుస్తుంది.
ప్రయాణ మార్గం
గీతాంజలి ఎక్స్‌ప్రెస్ పశ్చిమ బెంగాల్ రాజధాని కోల్‌కాతా సమీపంలో గల హౌరా జంక్షన్ రైల్వే స్టేషను నుండి బయలుదేరి పశ్చిమ బెంగాల్, జార్ఖండ్,ఒడిషా, ఛత్తీస్‌గఢ్, మహరాష్ట్ర రాష్ట్రాల్లో ముఖ్య ప్రాంతాలైన ఖరగ్‌పూర్,టాటానగర్,రూర్కెల,రాయపూర్,బిలాస్‌పూర్,నాగ్పూర్,వార్ధ,అకోలా,నాసిక్ ల గుండా ప్రయాణిస్తూ ముంబై లో గల ఛత్రపతి శివాజీ టెర్మినస్ చేరుత్రుంది.
ట్రాక్షన్
గీతాంజలి ఎక్స్‌ప్రెస్ కు సంత్రగచ్చి లోకోషెడ్ కు చెందిన WAP-4 / WAP-7 లేదా టాటానగర్ కు చెందిన WAP-4 లోకోమోటివ్ను ఉపయోగిస్తున్నారు.
సమయ సారిణి
!సం !కోడ్ !స్టేషను పేరు !రాక !పోక !ఆగు సమయం !ప్రయాణించిన దూరం !రోజు
థాయ్ సాహిత్యం
థాయ్ శాస్త్రీయ సాహిత్యం, అభివృద్ధి
థాయ్ భాషా కుటుంబం మాట్లాడేవారుగా, సియామీలు సువర్ణభూమి ప్రాంతంలో (అనగా ప్రధాన భూభాగం ఆగ్నేయాసియా) ఇతర తాయ్ మాట్లాడే వారితో సాహిత్య మూలాలను పంచుకుంటారు. థాయ్ ప్రజల ప్రారంభ సాహిత్యం చైనీస్ భాషలో వ్రాయబడి ఉండవచ్చు. ఏది ఏమైనప్పటికీ, సియామీల చరిత్రలో ఇప్పటివరకు ఈ పూర్వ సాహిత్యాన్ని సూచించలేదు. థాయ్ కవిత్వ సంప్రదాయం వాస్తవానికి రాయ్ (ร่าย), ఖ్‌లాంగ్ (โคลง), కాప్ (กาพย์), క్లోన్ (กลอน) వంటి దేశీయ కవితా రూపాలపై ఆధారపడింది. ఈ కవితా రూపాలలో కొన్ని-ముఖ్యంగా ఖ్లాంగ్ - పురాతన కాలం నుండి (సియామ్ ఆవిర్భావానికి ముందు) థాయ్ భాషలు మాట్లాడేవారి మధ్య భాగస్వామ్యం చేయబడ్డాయి. ఖ్లాంగ్ కవిత్వం ప్రారంభ ప్రాతినిధ్య రచన థావో హంగ్ థావో చ్యువాంగ్ అనే పురాణ పద్యం, ఇది ఖోమ్ జాతికి చెందిన గొప్ప యోధుని గురించి, ఆగ్నేయాసియా ప్రధాన భూభాగంలోని తాయ్ మాట్లాడే ప్రజల గురించి పంచుకున్న పురాణ కథ.
సియామీ భాషపై భారతీయ ప్రభావం
బౌద్ధమతం, హిందువుల ప్రభావం ద్వారా, సిలోన్ ద్వారా వివిధ రకాల చందా ప్రోసోడిక్ మీటర్లు పొందబడ్డాయి. థాయ్ భాష మోనో-సిలబిక్ అయినందున, ఈ సాంప్రదాయ సంస్కృత మీటర్లలో కంపోజ్ చేయడానికి సంస్కృతం, పాళీ నుండి భారీ సంఖ్యలో పదాలు అవసరమయ్యాయి. B.J. టెర్వియెల్ ప్రకారం, ఈ ప్రక్రియ కింగ్ బోరోమ్మ-ట్రైలోక్కనాట్ (1448-1488) పాలనలో వేగంగా జరిగింది, అతను సియామీస్ పాలనను మండల భూస్వామ్య వ్యవస్థలో సామ్రాజ్యంగా మార్చడం ద్వారా సియామ్ పాలనా నమూనాను సంస్కరించాడు. కొత్త వ్యవస్థ పాలక ఉన్నత వర్గాలకు కొత్త సామ్రాజ్య భాషను డిమాండ్ చేసింది. ఈ సాహిత్య ప్రభావం థాయ్ లేదా సియామీ భాష గమనాన్ని మార్చింది-ఇతర తాయ్ భాషల నుండి వేరుగా ఉంచడం-సంస్కృతం, పాళీ పదాల సంఖ్యను పెంచడం ద్వారా, సంస్కృత పదాల అక్షరాస్యతను భద్రపరిచే వ్రాత వ్యవస్థను అభివృద్ధి చేయాలనే డిమాండ్‌ను థాయ్‌పై విధించింది. సాహిత్య ప్రయోజనాల కోసం 15వ శతాబ్దం నాటికి, థాయ్ భాష ఒక కొత్త దేశం నూతన సాహిత్య గుర్తింపుతో పాటు ఒక విలక్షణమైన మాధ్యమంగా పరిణామం చెందింది. ఇది సియామీ కవులను విభిన్న కవితా శైలులు, మానసిక స్థితి-ఉల్లాసభరితమైన, హాస్యాస్పదమైన ప్రాసతో కూడిన పద్యాల నుండి, శృంగార, సొగసైన ఖ్‌లాంగ్ వరకు, సాంప్రదాయ సంస్కృత మీటర్ల నుండి సవరించబడిన పాలిష్, ఇంపీరియస్ చాన్ ప్రోసోడీలను కంపోజ్ చేయడానికి అనుమతించింది. లిలిట్ (థాయ్: ลิลิต—ఖ్‌లాంగ్, కాప్ లేదా రాయ్ పద్యాల ఇంటర్‌లీవ్), లేదా కాప్ హోర్ క్లాంగ్ (థాయ్: กา์งค శ్రేణిలో จยลลุยหลุลุยุยิลิ๞ุจุย ప్రతి ఒక్కటి కాప్ పద్యాలతో కప్పబడి ఉంటుంది). ఆ విధంగా థాయ్‌లు కవిత్వం పట్ల ఆసక్తిని పెంచుకున్నారు. అయితే, ఈ కొత్త సాహిత్య మాధ్యమాన్ని పెంచడానికి, పాళీ, సంస్కృతమే కాకుండా తీవ్రమైన శాస్త్రీయ విద్య అవసరం. ఇది "తీవ్రమైన కవిత్వాన్ని" ఉన్నత వర్గాల వృత్తిగా మార్చింది. అయితే, B.J. టెర్వియెల్ 17వ శతాబ్దపు థాయ్ టెక్స్ట్ బుక్ జిందామనీని ఉదహరిస్తూ, లేఖకులు, సాధారణ సియామీ పురుషులు కూడా కెరీర్ పురోగతి కోసం ప్రాథమిక పాలీ, సంస్కృత పదాలను నేర్చుకోవడానికి ప్రోత్సహించబడ్డారు.
మూలాలు
వర్గం:థాయిలాండ్ వర్గం:సాహిత్యం
అనురాధ రాయ్
అనురాధ రాయ్, బెంగాలీ సినిమా నటి. అజోయ్ బందోపాధ్యాయ తీసిన కరోతి (1988) అనే హర్రర్ సినిమాతో సినీరంగంలోకి ప్రవేశించింది. ఋతుపర్ణ ఘోష్ దర్శకత్వం వహించిన ఉత్సాబ్ (2000), బెంగాలీ టీవీ సీరియల్ రాజేశ్వరిలో రాణి రష్మోని పాత్రలో నటించి గుర్తింపు పొందింది.
జననం
అనురాధ, మంజు ప్రికాష్ బసు - ప్రభా బసు దంపతులకు పశ్చిమ బెంగాల్ లోని కలకత్తాలో జన్మించింది.
వ్యక్తిగత జీవితం
అనురాధకు 1976లో దేబ్‌రాజ్ రాయ్ తో వివాహం జరిగింది.
బయటి లింకులు
వర్గం:బెంగాలీ సినిమా నటీమణులు వర్గం:హిందీ సినిమా నటీమణులు వర్గం:జీవిస్తున్న ప్రజలు వర్గం:భారతీయ సినిమా నటీమణులు
రెట్ స్క్రీన్
రెట్ స్క్రీన్ Clean Energy Management Software (సాధారణంగా RetScreenకు తగ్గించబడింది) కెనడా ప్రభుత్వంచే అభివృద్ధి చేయబడిన సాఫ్ట్‌‌వేర్ ప్యాకేజ్. శాన్ ఫ్రాన్సిస్కోలో నిర్వహించబడిన 2016 Clean Energy Ministerial లో RetScreen Expert హైలైట్ చేయబడింది. ఈ సాఫ్ట్ వేర్ 36 భాషల్లో అందుబాటులో ఉంది, తెలుగుతో సహా.
RetScreen Expert సాఫ్ట్‌‌వేర్ ప్రస్తుత వర్షన్, సెప్టెంబర్ 19, 2016న ప్రజలకు విడుదల చేయబడింది. సాఫ్ట్‌‌వేర్ సాధ్యమయ్యే రెన్యువబుల్ ఎనర్జీ, ఎనర్జీ ఎఫీసియెన్సీ ప్రాజెక్టుల యొక్క సాంకేతిక, ఆర్థిక సాధ్యత, సమగ్ర గుర్తింపు, అంచనా, ఆప్టిమైజేషన్‌; అలాగే సదుపాయాల అసలు పనితీరు కొలత, తనిఖీ, ఎనర్జీ ఆదాలు/ఉత్పాదన అవకాశాలుకు అనుమతిస్తుంది. RetScreen Expert లో " వీక్షకుడి స్థితి" ఉచితం, సాఫ్ట్‌వేర్ నిర్వాహకత అంతటికీ అందుబాటును అనుమతిస్తుంది. RETScreen మునుపటి వర్షన్ల లాగా కాకుండా, అయినప్పటికి, ఒక కొత్త "నైపుణ్య స్థితి" (భద్రపరచేందుకు, ముద్రించేందుకు, మొ. కి యూజర్లను అనుమతిస్తుంది) ఇప్పుడు వార్షిక చందాపై అందుబాటులో ఉంది.
ఆసియన్ డెవలప్‌మెంట్ బ్యాంక్
ఆసియన్ డెవలప్‌మెంట్ బ్యాంక్ (ఆంగ్లం: Asian Development Bank) - ఏడీబీ అనేది 19 డిసెంబర్ 1966న స్థాపించబడిన ప్రాంతీయ అభివృద్ధి బ్యాంకు. దీని ప్రధాన కార్యాలయం ఫిలిప్పీన్స్‌ రాజధాని మనీలా లో ఉంది. ఆసియాలోనే తొలి పారిశ్రామిక దేశంగా గుర్తింపు పొందిన జపాన్ సారథ్యంలో ఏడీబీని ఏర్పాటు చేశారు. ఆసియా లో సామాజిక, ఆర్థిక అభివృద్ధిని ప్రోత్సహించడానికి ఇది ప్రపంచవ్యాప్తంగా 31 ఫీల్డ్ ఆఫీసులను నిర్వహిస్తోంది. కాగా ఏడీబీ స్థాపనలో 31 ఉండగా 2019 నాటికి 68 దేశాలకు సభ్యత్వం ఉంది. వీటిలో 49 ప్రాంతీయ దేశాలు ఉండగా, 19 ప్రాంతీయేతర దేశాలు ఉన్నాయి.
రెట్ స్క్రీన్
RETScreen Suite, ఇందులో RETScreen 4, RETScreen Plus ఉన్నాయి, ఇది RETScreen సాఫ్ట్‌‌వేర్ మునుపటి వర్షన్. RETScreen Suite కోజనరేషన్, ఆఫ్-గ్రిడ్ విశ్లేషణ సామర్థ్యాలను కలిగి ఉంది.
RETScreen Suite లాగా కాకుండా, RETScreen Expert అనేది ఒక ఇంటిగ్రేటెడ్ సాఫ్ట్‌‌వేర్ ప్లాట్‌ఫారం; ప్రాజెక్టులను అంచనా వేసేందుకు వివరమైన, సమగ్ర ఆదర్శాలను ఉపయోగిస్తుంది;, పోర్టుఫోలియో విశ్లేషణ సామర్థ్యమును కలిగి ఉంటుంది. 6,700 భూమి-ఆధారిత స్టేషన్లు, NASA శాటిలైట్ డేటా నుంచి లభించిన వాతావరణ పరిస్థితుల యొక్క భౌగోళిక డేటాబేస్‌తో సహా, యూజర్‌కు సహాయం చేసేందుకు RETScreen Expert చాలా డేటాబేస్‌లను అనుసంధానం చేస్తుంది; బెంచ్‌మార్క్ డేటాబేస్; కాస్ట్ డేటాబేస్; ప్రాజెక్ట్ డేటాబేస్; హైడ్రాలజీ డేటాబేస్, ప్రాడక్ట్ డేటాబేస్. సాఫ్ట్‌వేర్ విస్తారమైన ఏకీకృతపరచిన శిక్షణ సామగ్రిని కలిగి ఉంది, ఒక ఎలెక్ట్రానిక్ టెక్స్ట్‌బుక్‌తో సహా.
చరిత్ర
RETScreen మొదటి వర్షన్ 1998 ఏప్రిల్ 30న విడుదల చేయబడింది. RETScreen వర్షన్ - 4, 2007 డిసెంబరు 11న బాలి, ఇండోనేషియాలో కెనడా యొక్క వాతావరణ మంత్రిచే ప్రారంభించబడినది. RETScreen Plus 2011లో విడుదల చేయబడినది. RETScreen Suite (అనేక అదనపు అప్‌గ్రేడ్స్‌తో RETScreen 4, RETScreen Plus ఏకీకృతం చేస్తూ), 2012 లో విడుదల చేయబడింది. RETScreen Expert 2016 సెప్టెంబరు 19న ప్రజలకు విడుదల చేయబడింది.
కార్యక్రమ అవసరాలు
కార్యక్రమానికి Microsoft® Windows 7 SP1, Windows 8.1 లేదా Windows 10;, Microsoft® .NET Framework 4.7 లేదా ఎక్కువ అవసరం. మాక్ కోసం Parallels లేదా VirtualBox ఉపయోగిస్తూ యాపిల్ మ్యాకింటాష్ కంప్యూటర్లపై పనిచేసేందుకు కార్యక్రమముకు సాధ్యమౌతుంది.
భాగస్వాములు
RETScreen కెనడా ప్రభుత్వ శాఖ CanmetENERGYVarennes రీసెర్చ్ సెంటర్ ఆఫ్ నేచురల్ రిసోర్సెస్ కెనడా, సారథ్యంలో కొనసాగుతున్న ఆర్థిక మద్దతు కింద నిర్వహించబడుతుంది. ప్రధాన బృందం పరిశ్రమ, ప్రభుత్వం, విద్యాసంస్థల నుండి నిపుణుల పెద్ద నెట్వర్క్ నుండి సాంకేతిక మద్దతుతో అనేక ఇతర ప్రభుత్వ, బహుముఖ సంస్థల సహకారంతో అధికారం చెలాయిస్తోంది. ప్రధాన భాగస్వాములు నాసా లాంగ్లే రీసెర్చ్ సెంటర్, రెన్యువబుల్ ఎనర్జీ, ఎనర్జీ ఎఫీసియెన్సీ భాగస్వామ్యము (REEEP), ఒంటారియో ఇండిపెండెంట్ ఎలెక్ట్రిసిటీ సిస్టం ఆపరేటర్ (IESO), టెక్నాలజీ, ఇండస్ట్రీ అండ్ ఎకనామిక్స్ యొక్క UNEP ఎనర్జీ యూనిట్ విభాగం, గ్లోబల్ ఎన్విరాన్మెంట్ ఫెసిలిటీ (GEF), ప్రపంచ బ్యాంకు ప్రోటోటైప్ కార్బన్ ఫండ్,, యార్క్ యూనివర్సిటీ సస్టైనబుల్ ఎనర్జీ ఇనిషియేటివ్. కలిగి ఉన్నాయి
ఆసియన్ డెవలప్‌మెంట్ బ్యాంక్
31 డిసెంబర్ 2020 నాటికి.. జపాన్, యునైటెడ్ స్టేట్స్ విడివిడిగా 15.571% అత్యధిక వాటాలను కలిగి ఉన్నాయి. చైనా 6.429%, భారతదేశం 6.317%, ఆస్ట్రేలియా 5.773% కలిగి ఉన్నాయి.
మూలాలు
వర్గం:బ్యాంకింగ్ సంస్థలు వర్గం:బ్యాంకింగ్ వర్గం:1966 స్థాపితాలు
రెట్ స్క్రీన్
ఉపయోగ ఉదాహరణలు
ఒక స్వతంత్ర ప్రభావ అధ్యయనం అంచనా వేసింది 2013 నాటికి, RETScreen సాఫ్ట్‌వేర్ యొక్క ఉపయోగం వలన, ప్రపంచవ్యాప్తంగా, యూజర్ లావాదేవీ వ్యయ పొదుపులలో 8 బిలియన్ డాలర్లు, గ్రీన్‌హౌస్ వాయు ఉద్గారాల తగ్గింపు సంవత్సరానికి 20 MT, కనీసం 24 GW ఇన్స్టాల్ చేయబడిన పరిశుద్ధ శక్తి సామర్థ్యాన్ని వీలు కల్పించింది.
RETScreen పరిశుద్ధ శక్తి ప్రాజెక్టులను సులభతరం చేయడానికి, అమలు చేయడానికి విస్తృతంగా ఉపయోగించబడుతుంది. ఉదాహరణకు, RETScreen ఉపయోగించబడింది:
వివిధ సందర్భాలలో RETScreen ఎలా ఉపయోగించబడిందో వివరించే వ్యాసాల విస్త్రుత సేకరణ RETScreen లింక్డ్‌ఇన్ పేజీపై అందుబాటులో ఉంది.
RETScreen ప్రపంచ వ్యాప్తంగా 1,100 విశ్వవిద్యాలయాలు, కళాశాలలచే బోధన, పరిశోధన సాధనంగా కూడా ఉపయోగించబడింది, అకాడెమిక్ సాహిత్యంలో తరచూ ఉదహరించబడింది. RETScreen సమాచార పత్రం "పబ్లికేషన్స్ అండ్ రిపోర్ట్స్", "యునివర్సిటీ అండ్ కాలేజ్ కోర్సులు" సెక్షన్ల క్రింద విద్యాసంస్థలో RETScreen ఉపయోగం ఉదాహరణలు చూడవచ్చు, డౌన్‌లోడ్ చేయబడిన సాఫ్ట్‌వేర్‌లో యూజర్ మాన్యువల్ ద్వారా అందుబాటులో ఉంటుంది.
UNFCCC, EU, కెనడా, న్యూజిలాండ్, UK; అనేక అమెరికన్ రాష్ట్రాలు, కెనడా రాజ్యాలు; నగరాలు, పురపాలక సంఘాలు;, వినియోగాలతో సహా, ప్రపంచవ్యాప్తంగా అన్ని స్థాయిలలోని ప్రభుత్వము వద్ద పరిశుద్ధ శక్తి ప్రోత్సాహక కార్యక్రమాలచే RETScreen ఉపయోగించడం తప్పనిసరి లేదా సిఫార్సు చేయబడింది. చిలీ, సౌదీ అరేబియా,, పశ్చిమ, మధ్య ఆఫ్రికా,  లాటిన్ అమెరికన్ ఎనర్జీ ఆర్గనైజేషన్ (OLADE) లోని 15 దేశాల ప్రభుత్వపు అధికారిక అభ్యర్ధనపై జాతీయ, ప్రాంతీయ RETScreen శిక్షణ కార్యక్రమాలను నిర్వహించబడినాయి.
అవార్డులు, గుర్తింపు
2010లో, RETScreen International పబ్లిక్ సర్వీస్ అవార్డ్ ఆఫ్ ఎక్సలెన్స్ బహుకరించబడింది, తన పౌర సేవకులకు కెనడియన్ ప్రభుత్వం ఇచ్చే అత్యున్నత పురస్కారం.
ఎర్నెస్ట్ & యంగ్/యురోమనీ గ్లోబల్ రెన్యూవబుల్ ఎనర్జీ అవార్డ్, ఎనర్జీ గ్లోబ్ (కెనడాకు జాతీయ అవార్డు), GTEC డిస్టింక్షన్ అవార్డ్ మెడల్‌తో సహా అనేక ఇతర ప్రతిష్టాత్మక అవార్డులకు RETScreen, RETScreen బృందం నామినేట్ అయ్యాయి, అందుకున్నాయి.
సమీక్షలు
సాఫ్ట్‌వేర్ జలవిద్యుత్ భాగం బీటా విడుదల International Energy Agency సమీక్ష దానిని "చాలా ప్రభావకారి" గా వర్ణించింది. RETScreen ఒక "చాలా ఉపయోగకరమైన సాధనం" అని European Environment Agency పేర్కొంది. RETScreen "కొన్ని సాఫ్ట్‌వేర్ సాధనాలలో ఒకటి, ఉత్తమమైంది, రెన్యువబుల్ శక్తి స్థాపనల ఆర్థిక మూల్యాంకనంకు అందుబాటులో ఉంది", ప్రపంచవ్యాప్తంగా పరిశుద్ధ శక్తిలో "మార్కెట్ పట్టును మెరుగుపరుస్తుంది ..." అని కూడా పిలువబడింది.
యితర లింకులు
వర్గం:శక్తికి ప్రమాణాలు వర్గం:శక్తి విధానాలు వర్గం:శక్తి వర్గం:శక్తి వనరులు
రఘునాథపల్లి మండలం (జనగామ జిల్లా)
రఘునాథపల్లి మండలం, తెలంగాణ రాష్ట్రం, జనగామ జిల్లా లోని మండలం. . 2016 లో జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది. ప్రస్తుతం ఈ మండలం జనగాం రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 19  రెవెన్యూ గ్రామాలు ఉన్నాయి. మండల కేంద్రం రఘునాథపల్లి
గణాంకాలు
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం 2011 భారత జనగణన ప్రకారం మొత్తం మండల జనాభా 53,374 - పురుషులు 26,563 - స్త్రీలు 26,811. 2016 లో జరిగిన పునర్వ్యవస్థీకరణ తరువాత మండల గణాంకాలు, ఆకృతి ఏమీ మారలేదు. పునర్వ్యవస్థీకరణ తరువాత ఈ మండల వైశాల్యం 251 చ.కి.మీ. కాగా, జనాభా 53,374. జనాభాలో పురుషులు 26,563 కాగా, స్త్రీల సంఖ్య 26,811. మండలంలో 13,702 గృహాలున్నాయి.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 251 చ.కి.మీ. కాగా, జనాభా 53,374. జనాభాలో పురుషులు 26,563 కాగా, స్త్రీల సంఖ్య 26,811. మండలంలో 13,702 గృహాలున్నాయి.
నోంగ్‌పొ
నోంగ్‌పొ, మేఘాలయ రాష్ట్రంలోని రి-భోయ్ జిల్లా ముఖ్య పట్టణం, జిల్లా ప్రధాన కార్యాలయం. నాంగ్‌పొ పట్టణం 40వ జాతీయ రహదారిలో, రాష్ట్ర రాజధాని షిల్లాంగ్ నుండి 52 కిలోమీటర్లు, అసోం రాష్ట్రంలోని గువహాటి నుండి 48 కిలోమీటర్ల దూరంలో ఉంది.
జనాభా
ఎడమ|thumb| మేఘాలయలోని నాంగ్‌పొలో పిల్లలకు స్వీట్లు పంపిణీ చేస్తున్న జవహర్‌లాల్ నెహ్రూ 2011 భారత జనాభా లెక్కల ప్రకారం, నాంగ్‌పొ పట్టణంలో 17,055 జనాభా ఉంది. ఇందులో 8,536 మంది పురుషులు, 8,519 మంది స్త్రీలు ఉన్నారు. ఈ మొత్తం జనాభాలో 2,993 మంది 0 నుండి 6 సంవత్సరాల వయస్సు గలవారు ఉన్నారు. పట్టణంలోని అక్షరాస్యుల సంఖ్య 11,610 (68.1%) గా ఉంది. ఇందులో పురుషుల అక్షరాస్యత 68.8% కాగా, స్త్రీల అక్షరాస్యత 67.3% గా ఉంది. నాంగ్‌పొలో 3160 గృహాలు ఉన్నాయి. ఇక్కడ షెడ్యూల్డ్ కులాల వారు 30 మంది, షెడ్యూల్డ్ తెగల వారు 14,206 మంది ఉన్నారు.
2001 భారత జనాభా లెక్కల ప్రకారం, నాంగ్‌పొ పట్టణంలో13,165 జనాభా ఉంది. ఈ జనాభాలో 51% మంది పురుషులు, 49% మంది స్త్రీలు ఉన్నారు. నాంగ్‌పొ సగటు అక్షరాస్యత రేటు 61% కాగా, ఇది జాతీయ సగటు 59.5% కంటే ఎక్కువగా ఉంది. ఇందులో పురుషుల అక్షరాస్యత 63% కాగా, స్త్రీల అక్షరాస్యత 59% గా ఉంది. ఈ మొత్తం జనాభాలో 21% మంది 6 సంవత్సరాల కంటే తక్కువ వయస్సు గలవారు ఉన్నారు.
వెలుపలి లంకెలు
వర్గం:మేఘాలయ నగరాలు, పట్టణాలు
రేంజర్ ఫోర్స్
RANGER FORCE = సంచార సైన్యం సమాజంలో ఒక అధ్బుత మార్పు కోసం స్థాపించబడిన స్వతంత్ర సంస్థ, ప్రజలతో మమేకమై, వారి సామాజిక కష్ట, నష్టాలలో పాలుపంచుకుంటూ, సమాజంతో సన్నిహిత సంబందం కలిగి ఉండి, వారి ప్రేమను, అభిమానాన్ని, గౌరవాన్ని పొందుతూ, ప్రజలు తమపై ఉంచిన నమ్మకాన్ని నిలబెట్టుకుంటూ, సహనం, ఓర్పు, చిరునవ్వు ప్రదర్శిస్తూ నిభద్ధతతో, అంకిత భావంతో, నిస్వార్ధంగా సమాజం కోసం పనిచేసే వ్యక్తీ లేదా వ్యవస్థకు మాత్రమే నేటి సమాజాన్ని మార్చగల అవకాశం ఉంది అటువంటి వ్యవస్థే RANGER FORCE. ఎప్పుడైనా ఇద్దరు మనుషులు లేదా ఇరు వర్ఘాల మధ్య సఖ్యత లోపించినప్పుడు అక్కడ సమన్వయ కర్త యొక్క అవసరం ఏర్పడుతుంది. ప్రజలు, ప్రభుత్వం మధ్య సఖ్యత లోపించినందున ఈ రెండింటి మధ్యా సమన్వయ కర్తగా, వారధిగా RANGER FORCE పనిచేస్తుంది రేంజర్ ఫోర్స్ ఎందుకు ? ప్రజల మధ్య సంచరిస్తూ వారి సామాజిక సమస్యలను తెలుసుకునేందుకు, మనుషులందరినీ ఒకే బాటపై నడిపేందుకు, మనుషులలో సమానత్వాన్ని, సఖ్యతను పెంచేందుకు, పౌరులు సమాజం కోసం ఆలోచించేటట్లు చేసేందుకు, ప్రజలలో ఐకమత్యాన్ని పెంపొందించేందుకు, సమాజంలో శాంతిని స్థాపించేందుకు, మనుషులలో విజ్ఞాన జ్యోతులను వెలిగించేందుకు, ప్రజలకు సమాజం పై విశ్వాసాన్ని కలిగించేందుకు, ప్రజలలో సామాజిక బాధ్యతను పెంపొందించేందుకు, సామాజిక సమస్యలపై ప్రజలే ప్రత్యక్షంగా పోరాడేలా చేసేందుకు, ప్రశ్నించే తత్వాన్ని ప్రజలకు అలవాటు చేసేందుకు, సామాజిక నిర్లక్ష్యాన్ని ప్రజలు ఉపెక్షకుండా చేసేందుకు, కాలుష్యాన్ని నివారించేందుకు, పరిసరాలను పరిశుభ్రంగా ఉంచేందుకు. ప్రజల నైపుణ్యం, సామర్ధ్యం సమాజానికి ఉపయోగపడేలా చేసేందుకు, సామాజిక అభివృద్ధిలో ప్రజలను ప్రత్యక్ష భాగస్వామ్యులను చేసేందుకు, పౌరులలో ఆత్మ విశ్వాసాన్ని పెంపొందించేందుకు, ప్రజలకు రానున్న సామాజిక ప్రమాధాలను తెలిపి వారిని అప్రమత్తులను చేసేందుకు, ఆపద, విపత్తు సమయాలలో ప్రజలను రక్షించేందుకు, ప్రజలను అభివ్రుద్ది పదంలో ముందుండి నడిపేందుకూ రేంజర్ ఫోర్స్ ఉపయోగపడుతుంది.
thumb|center|RANGER FORCE founder with Sri Nara. Chandrababu Naidu garu
రేంజర్ ఫోర్స్ వ్యక్తిత్వం: అసలు రేంజర్ ఫోర్స్ కు వ్యక్తిత్వం ఎందుకు ? RANGER FORCE వంటి సామాజిక వ్యవస్థకు చంచల స్వభావం గల వ్యక్తులు తమ వ్యక్తిత్వాలకు అనుగుణంగా వ్యవస్థ యొక్క ధిశ, దశ లను నిర్దేశించడం సరికాదని భావింఛి నేరుగా RANGER FORCE కు ఒక స్వతంత్ర వ్యక్తిత్వాన్ని నిర్దేశించడం జరిగింది, ఏ వ్యక్తి RANGER FORCE కు మార్గాదర్శకునిగా వ్యవహరించినప్పటికీ RANGER FORCE యొక్క కార్య కలాపాలన్నింటిలోనూ ఈ వ్యక్తిత్వాన్ని అనుసరించి నిర్ణయాలు తీసుకోవడం జరుగుతుంది, దీని వలన మార్పు చెందని కచ్చితమైన స్వభావం RANGER FORCE కు ఉంటుంది, తద్వారా ఎటువంటి పరిస్థితులు ఎదురైనప్పటికీ RANGER FORCE తన ఆలోచనా విధానాన్ని, తన వ్యక్తిత్వాన్ని మార్చుకోవటం జరుగదు.
RANGER FORCE వ్యక్తిత్వంలోని అంశాలు RANGER FORCE కు స్వార్ధం, అహం, ఆవేశం, వంటివి లేనందున తన ఆదర్శాలను సజీవంగా ఉంచుకోగలదు, తన పర భేదాలు లేకుండా కుల, మాత, జాతి, వర్ణ, ప్రాంత, భాషా పరమైన అసమానతలకు తావివ్వనిదై ఉంటుంది, ప్రతి ఒక్కరి పట్ల ప్రేమ, బాధ్యత కలిగి ఉంటుంది, చుట్టూ చీకటి ఉన్నా స్వయంగా ప్రకాసించగల మనో ధైర్యం RANGER FORCE సొంతం, శాంతిని కోరుకుంటుంది ఎటువంటి పరిస్థితులు ఎదురైనప్పటికి హింసను ప్రోత్సహించదు, నిజాన్ని నిర్భయంగా చాటడం ద్వారా మాత్రమే RANGER FORCE భాలాన్ని సంతరించుకుంటుంది, మహోన్నతమైన ఆశయాలను తన శ్వాసగా భావిస్తుంది, RANGER FORCE యొక్క ఆత్మవిశ్వాసం తన వ్యక్తిత్వం, తన ప్రగతి పై ఆధారపడి ఉంటుంది, ఏ ఒక్కరి వ్యక్తిగత స్వేచ్ఛకు భంగం కలిగించదు, ఏ ఒక్కరి పట్ల ద్వేషభావం కలిగి ఉండదు, సమగ్ర ఆలోచన తరువాతే నిర్ణయం తీసుకుంటుంది, యొక్క ధృష్టి సమస్యను గుర్తించగా ఆలోచన శాశ్వత పరిష్కారం దిశగా ఉంటుంది, ప్రజాభీష్టం కొరకు కాక ప్రజా శ్రేయస్సుకు ప్రాదాన్యత ఇస్తుంది, ప్రతి సామాన్యుడికీ మానసిక ధైర్యాన్ని ఇచ్చి అతనికి అండగా నిలుస్తుంది, మానవ సంబంధాలపై ప్రత్యేక శ్రద్ధ చూపుతూ అవి క్షీణించకుండా జాగ్రత్తపడుతుంది, గౌరవించడం, ప్రేమించడం, ఆదరించడం, సేవించడం, రక్షించడం అప్రమత్తం చేయడం, చైతన్యవంతులను చేయడం ద్వారా మాత్రమే RANGER FORCE ప్రజలకు దగ్గరవుతుంది, ఎటువంటి అసమానతలు లేని ఉన్నత విలువలున్న ప్రేమ పూరితమైన సమాజమే RANGER FORCE స్వప్నం దీక్ష, పట్టుదల, విచక్షణ, వినయం, ఓర్పు, సృజనాత్మకత, ఐక్యత, సహనం వంటివి RANGER FORCE యొక్క కార్య సాధకాలు.
thumb|center
RANGER FORCE బాధ్యతలు
సమాజం లోని అసమానతలను దూరం చేసి ప్రజల మధ్య సక్యతను పెంచుతుంది, ప్రతి ప్రాంతాన్ని చేరుకొని అక్కడి ప్రజలను రక్షణ, పారిశుధ్యం, ఆరోగ్యం, మానవ సంబంధాలు, మొదలగు అంశాలపై చైతన్యవంతులను చేస్తుంది, ఆ ప్రాంత పారిశుధ్యం, రోడ్లు, వీధి దీపాలు మొదలగు సమస్యలను అధికారుల దృష్టికి తీసుకువెళ్ళి పరిష్కరిస్తుంది సమాజ శ్రేయస్సుకు హాని కలిగించే ఏ సమస్యపై అయినా శాంతియుత పోరాటం జరుపుతుంది, మోసపూరిత చర్యలనుండి ప్రజలను అప్రమత్తం చేస్తుంది, పర్యావరణ పరిరక్షణ పట్ల ప్రజలను వివేకవంతులను చేస్తుంది విద్యార్థులలో మానసిక వికాసానికి కృషి చేస్తుంది కళలను ప్రోత్సహిస్తుంది ప్రమాదాలు, విపత్తులలో సహాయక చర్యలు చేపడుతుంది ప్రజలలో మానసిక ధైర్యాన్ని నింపి ఆత్మ హత్యలను నిరోదిస్తుంది, వయో విద్యను ప్రోత్సహిస్తుంది అంధ విశ్వాసాలు, మూడ నమ్మకాలను నిర్మూలిస్తుంది భాలకార్మిక వ్యవస్థను రుపుమాపుతుంది రక్త, అవయవ దానాల ఆవశ్యకతను ప్రజలకు వివరిస్తుంది భవిష్యత్తులో ఎదురయ్యే వివిధ రకాల ప్రమాదాలను / సమస్యల గూర్చి వివరించి ప్రజలను అప్రమత్తం చేస్తుంది భావితరాలకు అందవలసిన అన్ని రకారైనటువంటి వనరులు వృదా కానీయకుండా చూస్తుంది వినియోగ దారుల ఖర్చుకు ఫలితంగా లభించే అన్ని రకాల ఉత్పత్తులు, విద్య, వైద్యం మొదలగు సేవలలో నాణ్యతా ప్రమాణాలను పరీక్షిస్తుంది పూర్తిగా ప్రజలపక్షాన నిలభడి ప్రభుత్వ విదులకు ఆటంకం కలుగకుండా నడుచుకుంటుంది
Founder : S.Nagendra Babu rangerforceindia@gmail.com
గుంటుపల్లి రాధాకృష్ణమూర్తి
గుంటుపల్లి రాధాకృష్ణమూర్తి కళాభిమాని, సాహిత్య పోషకుడు, రచయిత, ప్రముఖ నేత్రవైద్యుడు. ఆంధ్రప్రభ సచిత్ర వారపత్రికలో వైద్యవిజ్ఙానం శీర్షిక ద్వారా ఇతడు పాఠకులకు చిరపరిచితుడు.
బాల్యం
ఇతను గుంటూరు జిల్లా, లోని నరసరావుపేట గ్రామంలో నందవరీక నియోగి కుటుంబంలో 1930, మార్చి 25న తేదీన జన్మించాడు. ఇతని తండ్రి గుంటుపల్లి శ్రీనివాసరావు కవి. అతడు రుక్మిణీ కళ్యాణం, జానకీ పరిణయం మొదలైన కావ్యాలను వ్రాశాడు. రాధాకృష్ణమూర్తి తన అన్న గుంటుపల్లి శ్రీరామమూర్తి వద్ద మద్రాసులో పెరిగి పెద్దయ్యాడు.
విద్య, ఉద్యోగం
ఇతడు మద్రాసులోని పచ్చయప్ప కళాశాలలో చదివి 1949లో బి.ఎస్.సి పట్టాను పొందాడు. తరువాత మద్రాసులోని వైద్యకళాశాలలో 1954లో ఎం.బి.బి.ఎస్. డిగ్రీని, 1956లో ఆఫ్తాల్మాలజీలో డిప్లొమాను సంపాదించాడు. 1961లో ఎం.ఎస్. పట్టాను సాధించాడు. 1956లో ఆంధ్రప్రదేశ్ ప్రభుత్వ వైద్యశాఖలో అసిస్టెంట్ సివిల్ సర్జన్‌గా ఉద్యోగం ప్రారంభించాడు. కర్నూలు, వరంగల్లు వైద్య కళాశాలలో అసిస్టెంట్ ప్రొఫెసర్ ఆఫ్ ఆఫ్తాల్మాలజీగా పనిచేశాడు. 1965లో అనంతపురం ప్రభుత్వ ఆసుపత్రికి నేత్రవైద్యుడిగా బదిలీ అయ్యాడు. తరువాత ప్రభుత్వ ఉద్యోగానికి రాజీనామా చేసి అనంతపురంలో స్వంత నేత్రవైద్యశాలను స్థాపించి పేరు ప్రఖ్యాతులు పొందాడు. అనేక గ్రామాలు, పట్టణాలలో నేత్ర శిబిరాలు నిర్వహించి రమారమి లక్ష మందికి కంటి శుక్లాల ఉచిత శస్త్ర చికిత్సలు చేశారు.రోటరీ అంతర్జాతీయ సంస్థలో జిల్లా గవర్నరుగా సామాజిక సేవ చేశారు.జస్టిస్ ఆవుల సాంబశివరావు గారిచే నేత్రదాత బిరుదు అందుకున్నారు.
రచనలు
ఈయన మద్రాసులో ఎస్.ఎస్.ఎల్.సి చదువుతున్నప్పుడే తెలుగు ఉపాధ్యాయుడు గరిమెళ్ల సత్యగోదావరిశర్మ వల్ల ఆంధ్రసాహిత్యం పట్ల మమకారం ఏర్పడింది. ఇతని తొలి రచన సుదినం 1946లో ఆంధ్రమహిళ మాసపత్రికలో అచ్చయ్యింది. అది మొదలు ఇతడు చిత్రగుప్త, నవజీవన, ఆనందవాణి, జయశ్రీ, కిన్నెర, ఆంధ్రప్రభ, ఆంధ్రజ్యోతి, ఆంధ్ర విద్యార్థి మొదలైన పత్రికలలో కథానిక లు, వ్యాసాలు, నాటికలు, పద్యాలు, గేయాలు, శీర్షికలు వరుసగా ప్రకటించాడు. ఆంధ్రప్రభ సచిత్ర వారపత్రికలో ఇతడు నిర్వహించిన వైద్యవిజ్ఞానము, తెలుగు కలాలు శీర్షికలు పాఠకుల మెప్పును పొందాయి. "గుంటుపల్లి సూక్తి గురుడ వినర" అనే మకుటంతో 200 పద్యాలను వ్రాశాడు.
ఇతని రచనలలో కొన్ని:
మూలాలు
వర్గం:1930 జననాలు వర్గం:రాయలసీమ రచయితలు వర్గం:తెలుగు కథా రచయితలు వర్గం:తెలుగు నవలా రచయితలు వర్గం:తెలుగు నాటక రచయితలు వర్గం:నేత్ర వైద్య నిపుణులు వర్గం:పల్నాడు జిల్లా వ్యక్తులు వర్గం:నరసరావుపేట వర్గం:పల్నాడు జిల్లా రచయితలు
శార్వరి (రచయిత)
శార్వరి  (వాసిలి రామకృష్ణశర్మ) ప్రముఖ పాత్రికేయుడు. బహుముఖ ప్రజ్ఞాశాలి. కవిగా, పండితునిగా, కథారచయితగా, నవలాకారునిగా, వ్యాసకర్తగా, నాటకరచయితగా, అనువాదకుడిగా, బాలసాహితీవేత్తగా వెలుగొందాడు. శతాధిక గ్రంథకర్త. ఆధ్యాత్మిక మార్గం వైపు మొగ్గి యోగమార్గంలో పయనించారు.
బాల్యము, విద్యాభ్యాసము
వాసిలి రామకృష్ణశర్మ గుంటూరు జిల్లా తెనాలి మండలం కోపల్లె గ్రామంలో 1929, నవంబరు 7న పార్వతీశ్వరాచారి, ఈశ్వరమ్మ దంపతులకు జన్మించాడు. విశ్వబ్రాహ్మణ కులస్తుడు. ఇతడు ప్రాథమిక విద్యను కోపల్లెలో పూర్తి చేసుకుని తెనాలిలో ఉన్నత పాఠశాల చదువు ముగించాడు. ఇంటర్మీడియట్, బి.ఎ.లను గుంటూరులోని ఆంధ్ర క్రైస్తవ కళాశాలలో చదివాడు. 1952లో బి.ఎ.పట్టాను పొందాడు. ఆంగ్లభాషాసాహిత్యాలు బి.ఎ.లో ఇతని ఐచ్ఛికాంశాలు.
కుటుంబము
ఇతడు 1955లో యామినీదేవిని వివాహం చేసుకున్నాడు. ఈ దంపతులకు వసంతకుమార్, శ్యామ్‌సుందర్, రమణ అనే ముగ్గురు కుమారులు, పద్మప్రియ అనే కుమార్తె జన్మించారు.
ఉద్యోగము
బి.ఎ. పూర్తి అయిన తర్వాత ఇతడు 1952లో తెనాలిలోని వి.ఎన్.ఆర్ కళాశాలలో ఇంగ్లీషు ట్యూటర్‌గా చేరి 1958 వరకు పనిచేశాడు. ఇతని గంభీరోపన్యాసాలను విని అక్కడి విద్యార్థులు ఉత్తేజితులయ్యేవారు. అక్కడ పనిచేసే రోజుల్లో రావూరి భరద్వాజ, రాంషా, జి.వి.కృష్ణారావు, శారద మొదలైనవారు ఇతని మిత్రబృందంలో ఉన్నారు. కళాశాల విడిచిన తర్వాత జర్నలిజంలో ప్రవేశించాడు. 1958లో మద్రాసులోని ఆంధ్రప్రభలో చేరి దిన వార పత్రికలలో వివిధ హోదాలలో 30 సంవత్సరాలు పనిచేసి హైదరాబాదులో రిటైర్ అయ్యాడు. ఆంధ్రప్రభలో పనిచేసే రోజుల్లో విద్వాన్ విశ్వం, పిలకా గణపతిశాస్త్రి, కె.సభా, తిరుమల రామచంద్ర, తులికా భూషణ్, నండూరి పార్థసారథి మొదలైనవారు ఇతని సహోద్యోగులు.
పత్రికారంగం
ఇతడు ఆంధ్రప్రభ దినపత్రిక, ఆంధ్రప్రభ సచిత్రవారపత్రికల సంపాదకవర్గంలో వివిధ హోదాలలో పనిచేశాడు. దినపత్రికలో ఆదివారం అనుభంధాన్ని నిర్వహించాడు. కొంతకాలం చిత్రప్రభ శీర్షికను నడిపాడు. “వింతలు-విడ్డూరాలు” శీర్షిక ఇతనికి మంచిపేరు తెచ్చిపెట్టింది. ఉద్యోగ ధర్మంగా వేలకొలది రాజకీయ, శాస్త్ర సంబంధ, చలనచిత్ర వ్యాసాలను వ్రాసి ప్రకటించాడు. శార్వరి అనే కలంపేరుతోపాటుగా గురూజీ, కృష్ణ, శర్మ అనే పేర్లతో ఎన్నో గ్రంథసమీక్షలు, సినిమాసమీక్షలు చేశాడు. ఆంధ్రప్రభతో పాటుగా చిత్రప్రగతి, మహిళ, యోగమార్గం, యోగదర్శిని మొదలైన పత్రికలకు అడ్వైజరీ ఎడిటర్‌గా సేవలను అందించాడు. కొన్నినాళ్లు నెలవంక అనే పత్రికను నడిపాడు. సత్యసంహిత అనే పత్రికను కూడా నిర్వహించాడు.
యోగసాధన
1970 తరువాత ఇతని జీవితంలో మార్పు వచ్చింది. మాస్టర్ సి.వి.వి. యోగమార్గంపై ఇతడు తన దృష్టిని మరలించాడు. సి.వి.వి. యోగజీవితాన్ని, యోగమార్గాన్ని The Discovery of Master Yoga అనే పేరుతో ఆంగ్లభాషలో రచించాడు. దానినే తెలుగులో మాస్టర్ యోగదర్శిని అనే పేరుతో రెండుసంపుటాలలో అనువదించాడు. తన యోగ జీవితాన్ని ఆత్మయోగి సత్యకథ అనే పేరుతో రెండు భాగాలుగా, మహాయాత్ర పేరుతో మరో గ్రంథంగా వ్రాశాడు. మద్రాసులో ఇతడు సి.వి.వి. యోగాస్కూలు మాస్టర్ యోగాశ్రమం పేరుతో స్థాపించాడు. తరువాత దానిని సికిందరాబాదులో తిరుమలగిరికి తరలించాడు. ఈ స్కూలులో వేలకొలది వ్యక్తులు యోగశిక్షణ పొంది ఇతని శిష్యులుగా మారారు.
మరణం
ఇతడు తన 87 యేట హైదరాబాదులో 2015, డిసెంబర్ 12వ తేదీన కన్నుమూశాడు.
మూలాలు
వర్గం:1929 జననాలు వర్గం:తెలుగు కథా రచయితలు వర్గం:తెలుగు రచయితలు వర్గం:గుంటూరు జిల్లా రచయితలు వర్గం:సంపాదకులు
బొబ్బిలి కోట
బొబ్బిలి కోట, ఆంధ్రప్రదేశ్ రాష్ట్రం, విజయనగరం జిల్లా, బొబ్బిలిలో ఉంది.ఇది విజయ నగరం జిల్లాకు 60.కి.మీ.దూరంలో ఉంది.ఇది 17వ శతాబ్దంలో మట్టితో నిర్మించబడిన కోట. బొబ్బిలి కోట వ్యవస్థాపకుడు పెద్దా రాయుడు. (రాయుడప్ప రంగారావు). ఇతను వెలుగోటి వంశీయులకు చెందిన వెంకటగిరి రాజుల 15వ వారసుడు. శ్రీకాకుళం (చికాకోల్) నవాబు షేర్ మహ్మద్ ఖాన్ (టైగర్) కు, వెంకటగిరి మహారాజవారు దక్షిణాదిలో చేసిన సేవలకు ప్రతిఫలంగా బొబ్బిలిని ఇచ్చారంటారు. ఆరకంగా మహ్మద్ ఖాన్ వెంకటగిరి రాజులు బృందంలో భాగంగా ఇతను బొబ్బిలి ప్రాంతానికి వచ్చాడు.షేర్ ముహమ్మద్ ఖాన్ 1652 లో రాజాం ఎస్టేటును వెలుగోటి వంశీయులకు చెందిన రాయప్ప(పెద్దారాయుడు)కు బహూకరించాడు.ఇతను పట్టణాన్ని స్థాపించి, ఒక కోటను నిర్మించాడు. పట్టణానికి గౌరవార్థం అతని పేరు మీద పెద్దపులి (బెబ్బులి) అని పేరు పెట్టాడు.తరువాత అది రానురాను బొబ్బిలిగా రూపాంతరం చెందింది. ఈ రాజవంశీయులకు చెందిన ఆర్‌ఎస్‌ఆర్‌కె రంగారావు ఉమ్మడి మద్రాసు రాష్ట్రానికి ముఖ్యమంత్రి పనిచేశాడు.
తాండ్ర పాపారాయుడు వీరత్వం
thumb|293x293px|బొబ్బిలి విజయనగర రాజుల వశం కాకూడదని పొరాడిన రాజాం సంస్థానాధీశుడు తాండ్ర పాపారాయుడు బొబ్బిలి పట్టణం పేరు వినగానే 1757లో జరిగిన బొబ్బిలి యుద్ధం గుర్తుకువస్తుంది.ఎందుకంటే, చరిత్రలో ఎన్నో యుద్ధాలు జరిగినా బొబ్బిలి యుద్ధానికున్న ప్రత్యేకత వేరు.విజయనగరం జిల్లాలోని బొబ్బిలి పట్టణాన్ని పౌరుషానికి  ప్రతీకగా చెబుతారు.పరాయి పాలనకు జరిగిన యుద్దంలో తాండ్ర పాపారాయుడు వీరత్వం ప్రతాపానికి సాక్ష్యంగా నిలించింది.అందుకే ఈ యుద్దం గురించి వీరగాధ పాటగా, బుర్రకథగా, నాటకంగా, చలనచిత్రంగా ప్రజలలో ప్రాచూర్యం పొందాయి.అప్పటి యుద్దానికి చిహ్నంగా విజయనగరం జిల్లాలోని భైరవసాగరం వద్ద స్మారక స్థూపం నొకదానిని చిహ్నంగా నిర్మించబడింది.
కోట ప్రత్వేకతలు
ఆ రోజుల్లో దర్బార్లు నిర్వహించడం కోసం ప్రత్యేక మందిరాన్ని కూడా నిర్మించారు. ఈ దర్బార్‌మహాల్‌ కోటకు ఆకర్షణగా ఉంది. బొబ్బిలి రాజులకు చెందిన గెస్ట్‌ హౌస్‌కు గొప్ప ప్రాచుర్యం ఉంది. ఇప్పటికీ సందర్శకులు గెస్ట్‌ హౌస్‌ను చూసేందుకు వెళుతుంటారు. ఇక్కడ సినిమా షూటింగ్‌లు కూడా జరుగుతూ ఉంటాయి. అప్పట్లో రాజులు వినియోగించిన సింహాసనాలు, పల్లకీలు రాచరిక భోగభాగ్యాలకు నిలువుటద్దంలా కనిపిస్తే, పురాతన నిర్మాణాలు, వస్తు సామగ్రి, వాహనాలు చరిత్రకు సాక్ష్యంగా నిలుస్తున్నాయి. రాణి చెల్లాయమ్మదేవి 18వ శతాబ్ధంలో నిర్మించిన మూడో కోట ఎంతో విశాలంగా, చారిత్రకు సాక్ష్యంగా కనిపించింది. దక్షిణ దేవుడు, పడమర దేవుడు, ఉత్తర దేవుడు అనే మూడు ముఖద్వారాలు ఈ కట్టడంలో ఉన్నాయి. రాజు వంశీయులు మాత్రమే ఉత్తర దేవుడు ద్వారా ప్రవేశం చేయడానికి అవకాశం కల్పించబడింది.మిగిలిన రెండు ద్వారాలు సందర్శకులు నిత్యం వచ్చివెళ్లేందుకు మాత్రం వీలు కలిగించబడింది. శత్రు దుర్భేద్యంగా కోట చుట్టూ నిర్మించిన ఎత్తయిన ప్రహరీ సందర్శకులును ఆకట్టుకుంటుంది. సుమారు 40 అడుగుల ఎత్తుగల సింహద్వారాలు ఇప్పటికీ బలంగా ఉన్నాయి. కోటలోపల అనేక భవనాలు, లోగిళ్లు, మండపాలు కలిగి ఓ గ్రామంలా సందర్శకులకు అనిపిస్తుంది.
ప్రత్యేక ఆకర్షణగా సప్తమహాల్స్‌
కోటలో నిర్మించిన ఏడు పురాతన భవనాలు ప్రత్యేక ఆకర్షణగా ఉంటాయి. వీటిని సప్తమహాల్స్‌గా పిలుస్తారు. వందల సంవత్సరాలు గడిచినా ఈ భవనాలు ఇప్పటికీ చెక్కుచెదరకుండా చూపరులకు ఆశ్చర్యాన్ని కలిగిస్తాయి. అందులో ఒక దర్భార్‌మహాల్‌ యూరోపియన్‌ కట్టడంమాదిరిని తలపిస్తుంది. పూజమహాల్‌లో రాజవంశీయులు, ప్రస్తుత బొబ్బిలి ఎమ్మెల్యే సుజరు కృష్ణరంగారావు కుటుంబం నివాసం ఉంది. కృష్టవిలాస్‌లో ఎమ్మెల్యే సోదరుడు రామ్‌నారాయన్ నివాసముంటున్నారు. మిగిలిన నాలుగింటిలో ప్రాంగ్‌మహాల్‌, సీతారామ మందిరం, రాణీ మహల్, లక్ష్మీవిలాస్‌ ఉన్నాయి. కోట నిర్మాణంలో బర్మాటేకు, రోజ్‌వుడ్‌ ఎక్కువగా వినియోగించారు.కోట పడమట దిక్కున గోడకు ఆనుకునివున్న పార్కింగ్‌ స్థలంలో రాజులు ఉపయోగించిన పురాతన వాహనాలు ఇప్పటికీ కనిపిస్తాయి.
మ్యూజియంగా ఏర్పాటు
మ్యూజియంలో చరిత్రకు సాక్ష్యాలుగా నిలిచిన యుద్ధ సామగ్రి, ఫోటోలతో నిండిపోయింది. రాజులు వినియోగించిన కత్తులు, కటారులు చూడముచ్చటగా కనిపిస్తాయి. బొబ్బిలి యుద్ధంలో తాండ్రపాపారాయుడు వినియోగించిన ఖడ్గం ఇప్పటికీ మ్యూజియంలో ఉంది. తాండ్ర పాపారాయుడు జరిపిన పోరులో ఖడ్గానికి బుల్లెట్‌ తగిలిన గుర్తు ఖడ్గం మీద సందర్శకులను ఆకట్టుకుంటుంది.బ్రిటిష్‌ ప్రభుత్వం నుంచి తెచ్చిన సింహాసనం, తుపాకులు, రాజులు ధరించిన అతిఖరీదైన వస్త్రాలు, తలపాగాలు, కిరీటాలు, వేటాడిన పెద్దపులుల చర్మాలు, ఏనుగు అంబానీ, చారిత్రక ఆధారాలను చూపించే మరిన్నిచిత్రాలు వందల కొలదీ ఈ మ్యూజియంలో ఉన్నాయి.
వెలుపలి లంకెలు
వర్గం:ఆంధ్రప్రదేశ్ కోటలు వర్గం:విజయనగరం జిల్లా వర్గం:విజయనగరం జిల్లా కోటలు
రేగోడు బ్రహ్మంగారి మఠం
రేగోడు బ్రహ్మంగారి మఠం తెలంగాణ రాష్ట్రం, మెదక్ జిల్లా, రేగోడు మండల కేంద్రంలో ఉన్న మఠం. శతాబ్దాల క్రితం నెలకొల్పబడిన ఈ మఠం రెండో కందిమల్లయ్యపల్లెగా పిలువబడుతోంది. కాలజ్ఞానాన్ని బోధించిన యోగి, హేతువాది, సంఘ సంస్కర్త అయిన పోతులూరి వీరబ్రహ్మేంద్రస్వామి భవిష్యత్తుకు సంబంధించిన కాలజ్ఞానం రాసి, సా.శ. 1693లో సజీవ సమాధిలోకి వెళ్ళాడు. తరువాతికాలంలో కందిమల్లయపల్లె బ్రహ్మంగారిమఠంగా ప్రసిద్ధి చెందింది.
చరిత్ర
పూర్వకాలంలో ఈ ప్రాంతంలో శరబాక లింగమయ్య అనే నాటువైద్యుడు ఉండేవాడు. ఆ సమయంలో రేగోడు ప్రాంతంలో కలరా వచ్చి, అనేకమంది చనిపోయారు. నాటువైద్యుడైన లింగమయ్య ఎంత ప్రయత్నం చేసినా కలరా తగ్గలేదు. అప్పుడు లింగమయ్య కడప జిల్లా, బ్రహ్మంగారిమఠం లోని బ్రహ్మంగారి మఠానికి వెళ్ళి, అక్కడి మఠాధిపతిని కలిసి కలరా గురించి విన్నవించాడు. ఆ మఠాధిపతి ఆదేశం ప్రకారం రేగోడులో ఒక మఠాన్ని నెలకొల్పాడు. అప్పుడు కలరా తీవ్రత తగ్గింది. కొంతకాలం తరువాత లింగమయ్య ఈ మఠం ప్రాంగణంలోనే సజీవ సమాధి అయ్యాడు.
ఉత్సవాలు
ప్రతి సంవత్సరం వీరబ్రహ్మేంద్రస్వామి అవతరించిన కార్తీక శుక్ల ద్వాదశి నాడు ఉత్సవాలు, ప్రత్యేక పూజలు నిర్వహించబడుతున్నాయి. ఉత్సవాల సమయంలో చుట్టుపక్కల గ్రామాల రైతులు ఎడ్లబండ్ల ప్రదర్శన చేస్తారు. వైశాఖ శుద్ధ పంచమి మొదలు ఆరు రోజులపాటు జాతర చేస్తారు. ఈ జాతరలో ప్రతిరోజూ నాటకాలు ప్రదర్శిస్తారు.
మూలాలు
వర్గం:మెదక్ జిల్లా పుణ్యక్షేత్రాలు
దిమాని శాసనసభ నియోజకవర్గం
దిమాని శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం మొరేనా జిల్లా, మోరెనా లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
జటాసింహనంది
జటాసింహనంది ( సంస్కృతం : जटासिंहनन्दि), జటాసింహ నంది లేదా జటిల ముని (जटिलमुनि) అని కూడా పిలువబడే ఒక జైన సంస్కృత కవి. ఇతను 6వ-9వ శతాబ్దం CE కాలంలో జీవించాడని నమ్ముతారు. అతను ఆధునిక భారతదేశంలోని కర్ణాటక రాష్ట్రంలో నివసించాడు. 8వ శతాబ్దానికి చెందిన ఉద్యోతనసూరి రచించిన కువలయమాలయము నందు జటాసింహనంది ప్రస్తావన చేసినాడు. అదే కాలానికి చెందిన పున్నాట జైనసేనాచార్యుడు రచించిన హరివంశపురాణంలో కూడా ఈయన ప్రస్తావన కలదు.
జటాసింహనంది అనేక కావ్య కవితా రచనల రచయిత, ఇందులో వరాంగచరితం యొక్క సాహస కథనం కూడా ఉంది. ఇది నిశ్చయంగా స్థాపించబడనప్పటికీ, అతను అశ్వఘోషచే శైలీకృతంగా ప్రభావితమై ఉండవచ్చు. ఇందు 31 సర్గలు కల కావ్యము. ఇందులో జైనధర్మ ప్రచారము వివరించబడినది. ధర్మార్ధకామ మోక్ష అను నాలుగు పురుషార్ధాలు ఇందులో తెలుపబడినాయి.వరాంగచరితం వరాంగ రాజకుమారుడి చరితం. ధర్మసేనుడనే రాజు వినీతదేశం పరిపాలించేవాడు. ఆతను పుత్రుడు వరాంగుడు. వరాంగుడు తమ్ముడు సుషేణుడు. అతడు వరాంగుడుకి చెడు వ్యసనాలు అలవాటు చేసి ఒకనాడు ఒక దుష్ట అశ్వారోహణం ద్వారా వరాంగడుని కొండపైనుంచి తొసేస్తాడు. క్రిందపడిన వరాంగుడు దైవవశాత్తు బ్రతికి, సేవకుని వేషంతో అనేక ప్రదేశాలు అనేక సంవత్సరాలు తిరుగుతాడు. లలితపురంలో చివరకు నివసిస్తాడు. మధురాధిపతి లలితపురాన్ని ఆక్రమించుకో దలచినప్పుడు వరాంగుడు తన వీరత్వంతో యుద్ధం చేసి లలిత పురాన్ని సుస్థిరపరుస్తాడు. సంతోషంతో లలితపురం రాజు వరాంగుడుకి తన కూతురినిచ్చి పెళ్ళి చేస్తాడు. అక్కడే వినీతపురాన్ని పాలిస్తున్న వృద్ధరాజు ధర్మసేనుడు వకులాధిపతి తన రాజ్యాన్ని ఆక్రమిస్తున్నాడని తనని నివరాంచుటకు వరాంగుడు సహాయం కోరుతాడు. అప్పుడు వరాంగుడు తన సహాయంతో వినీతపురాన్ని రక్షిస్తాడు. తన పుత్రుడుని ధర్మసేనుడి తరువాత రాజుగా పేర్కొంటాడు. కొంతకాలం ధర్మ పాలనా చేసి రాజ్యపాలనపై విరక్తి పొంది పుత్రులకు రాజ్యభారాన్ని అప్పగించి మునిధీక్షను స్వీకరిస్తాడు. ఇదే వరాంగచరితం కావ్య సారాంశం.
జీ మాధవన్ నాయర్
జీ మాధవన్ నాయర్ (మలయాళం:. ജി മാധവന് നായര്) (1943 అక్టోబర్ 31 న జన్మించారు) భారత అంతరిక్ష పరిశోధనా సంస్థ మాజీ అధ్యక్షుడు, స్పేస్, భారతదేశం ప్రభుత్వం శాఖకు కార్యదర్శిగా సెప్టెంబరు 2003 నుంచి బాధ్యతలు స్వికరించారు. అతను చైర్మన్, స్పేస్ కమిషన్, ఆంత్రిక్స్ కార్పొరేషన్, బెంగుళూర్ యొక్క పాలక చైర్మన్ గా చేసారు. మాధవన్ నాయర్ గారికి 2009 జనవరి 26 న, పద్మ విభూషణ్, భారతదేశం రెండవ అతిపెద్ద పౌర గౌరవం లభించింది. అతను ఇండియన్ ఇన్స్టిట్యూట్ ఆఫ్ టెక్నాలజీ పాట్నా, బోర్డు ఆఫ్ గవర్నర్స్ కి చైర్మన్ గా పనిచేశాడు. అతని పై అంత్రిక్స్- దెవాస్ ఒప్పందం చేసాడని ఆరోపించబడుతున్న సమయంలో స్వచ్ఛందంగా దిగిపోయారు.
ప్రారంభ జీవితం
మాధవన్ నాయర్ అక్టోబర్ 31, 1943లో కేరళలోని తిరువనంతపురంలో జన్మించాడు. 1966లో కేరళ యూనివర్సిటీ నుండి ఎలక్ట్రానిక్స్ విభాగంలో పట్టభద్రుడయిన మాధవన్ నాయర్ ఆ తరువాత ముంబైలోని ప్రతిష్ఠాత్మక భాభా అటమిక్ రీసెర్చ్ సెంటర్ (BARC) లో శిక్షణ పొందాడు.1
ఇస్రో ఛైర్మన్ గా
భారతీయ అంతరిక్ష పరిశోధనా సంస్థ ఛైర్మన్గా, నాయర్ స్పేస్ టెక్నాలజీ, జాతీయ అభివృద్ధి దాని అప్లికేషన్ అభివృద్ధి బాధ్యతను అప్పగించారు.
ఇండియన్ ఇన్స్టిట్యూట్ ఆఫ్ స్పేస్ సైన్స్, టెక్నాలజీ (IIST) స్థాపన
మాధవన్ నాయర్ అన్ని అసమానతల వ్యతిరేకంగా IIST ని త్రివేండ్రంలో ప్రారంభించారు (అమలు చేసారు). దాని స్థాపనలో అనేక అభ్యంతరాలు, ఇబ్బందులు వచ్చయి. తన నిర్ణయానికి శక్తి, పారదర్శకత, నాయకత్వ తయారు అన్నిటితో సమస్యలను తొలగించబడాయి.
S-బ్యాండ్ దేవాస్ స్కాం లో వివాదాలు
కాంట్రాక్ట్ చైర్మన్ ఇస్రో, కార్యదర్శిగా DOS తన హయాంలో 2005 జనవరి 28 న ఆంత్రిక్స్ కార్పొరేషన్, దేవాస్ మల్టీమీడియా లిమిటెడ్ మధ్య సంతకం, భారతదేశంలో చాలా వివాదం జరిగింది. 2012 జనవరి 25 న వివాదం తరువాత ఆయన ఏ ప్రభుత్వం ఉద్యోగ హోదా చేపట్టుకొకుండా బహిష్కరించబడ్డాడు, ఇది ప్రభుత్వం ఇటీవల సమీక్ష చేపట్టింది.
భాహ్యా లంకెలు
వర్గం:పద్మభూషణ పురస్కారం పొందిన కేరళ వ్యక్తులు వర్గం:పద్మవిభూషణ పురస్కారం పొందిన కేరళ వ్యక్తులు వర్గం:1943 జననాలు వర్గం:భారతీయ అంతరిక్ష పరిశోధనా సంస్థ శాస్త్రవేత్తలు వర్గం:కేరళ శాస్త్రవేత్తలు వర్గం:ఇస్రో డైరెక్టరులు
సంధ్యారాగం (1981 సినిమా)
సంధ్యారాగం 1981 ఆగస్టు 15న విడుదలైన తెలుగు సినిమా. మాధవి చిత్ర పతాకంపై వై.శ్రిదేవి నిర్మించిన ఈ సినిమాకు పి.ఎన్.రామచంద్రరావు దర్శకత్వం వహించాడు. గిరిబాబు సమర్పించిన ఈ సినిమాలో శరత్ బాబు, ప్రభ, గిరిబాబు లు ప్రధాన తారాగణంగా నటించగా రమేష్ నాయుడు సంగీతాన్నందించాడు.